
        REPUBLIKA HRVATSKA
     TRGOVAČKI SUD U OSIJEKU

U  I M E  R E P U B L I K E  H R V A T S K E
R J E Š E N J E

Trgovački sud u Osijeku, po stečajnom sucu mr. sc. Borisu Vukoviću, povodom prijedloga REPUBLIKA HRVATSKA Ministarstvo financija, Porezna uprava Područni ured Zagreb, Zagreb, Savska cesta 41, OIB: 18683136487, zastupana po Županijskom državnom odvjetništvu u Zagrebu, za otvaranje stečajnog postupka nad dužnikom CM - EXPERT d.o.o., Zagreb, Trg bana J.Jelačića 3, MBS: 080109625, OIB: 15553843883, dana 28. ožujka 2018. godine 
r i j e š i o   j e

I  OBUSTAVLJA SE stečajni postupak nad dužnikom CM - EXPERT d.o.o., Zagreb, Trg bana J.Jelačića 3, MBS: 080109625, OIB: 15553843883. 

II. Troškove provedenog prethodnog postupka u iznosu od 3.500,00 kn dužan je naknaditi dužnik. 
Obrazloženje

Financijska agencija Regionalni centar Zagreb, Podružnica Zagreb, Trg svibanjskih žrtava 1995. 1, Zagreb, OIB: 85821130368, podnijela je dana 3. travnja 2017. godine Trgovačkom sudu u Zagrebu zahtjev za provedbu skraćenog stečajnog postupka nad dužnikom CM - EXPERT d.o.o., Zagreb, Trg bana J.Jelačića 3, MBS: 080109625, OIB: 15553843883 temeljem čl. 429. st. 1. Stečajnog zakona.

Visoki Trgovački suda RH u Zagrebu je rješenjem broj 31-Su-525/17-10 od 26. lipnja 2017. godine odredio Trgovački sud u Osijeku kao drugi stvarno nadležni sud za postupanje u stečajnim predmetima Trgovačkog suda u Zagrebu.

FINA u svom zahtjevu navodi da na dan 29. ožujka 2017. godine dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 243.574,13 kn, u koji iznos je uračunata kamata i naknada FINE za provedbu ovrhe na novčanim sredstvima dužnika. Navodi da dužnik nema zaposlenih.

FINA je dostavila popis računa i oročenih novčanih sredstava dužnika na dan 29. ožujka 2017. te u svom podnesku od 30. ožujka 2017. navodi da dužnik na dan 29. ožujka 2017. u Jedinstvenom registru računa ima otvorene sljedeće račune i oročena novčana sredstva: hr8224840081100327685 Raiffeisenbank Austria d.d., HR8724830051100017163 Štedbanka d.d., te da na temelju čl. 112. st. 5. Stečajnog zakona dužnik na dan 29. ožujka 2017. godine na ime predujma za namirenje troškova stečajnog postupka ima zaplijenjena novčana sredstva u iznosu od 3.221,20 kn.

Trgovački sud u Osijeku je dana 3. kolovoza 2017. godine objavio oglas na mrežnoj stranici e-Oglasna ploča sudova pod poslovnim brojem 19 St-880/17-3 od 2. kolovoza 2017. godine sukladno čl. 430. Stečajnog zakona (Narodne novine 71/15) kojim su pozvane osobe ovlaštene za zastupanje dužnika po zakonu da sudu u roku od 15 dana od dana objave oglasa dostave javnobilježnički ovjerovljeni prokazni popis imovine i obveza na propisanom obrascu, te su ujedno pozvani i vjerovnici da najkasnije u roku 45 dana od dana objave oglasa predlože otvaranje stečajnog postupka nad dužnikom, pod prijetnjom nastupanja pravnih posljedica iz čl. 431. Stečajnog zakona. 

Podneskom zaprimljenim kod Trgovačkog suda u Zagrebu dana 6. rujna 2017. godine, vjerovnik REPUBLIKA HRVATSKA Ministarstvo financija, Porezna uprava Područni ured Zagreb, Zagreb, Savska cesta 41, OIB: 18683136487, zastupana po Županijskom državnom odvjetništvu u Zagrebu, podnijela je  prijedlog za otvaranjem stečajnog postupka nad dužnikom CM - EXPERT d.o.o., Zagreb, Trg bana J.Jelačića 3, MBS: 080109625, OIB: 15553843883, uz koji prijedlog je dostavila dokaz o postojanju svoje tražbine i postojanju stečajnog razloga iz članka 6. stav 2. Stečajnog zakona: nesposobnosti za plaćanje.   

Slijedom navedenog, budući nisu ispunjeni uvjeti za istovremeno otvaranje i zaključenje skraćenog stečajnog postupka nad dužnikom, u smislu odredbe članka 431. SZ-a sukladno članku 433. SZ-a obustavljen je skraćeni stečajni postupak nad dužnikom, te je određeno da će se postupak nad dužnikom nastaviti primjenom općih odredbi Stečajnog zakona.

Privremena stečajna upraviteljica dostavila je prijedlog za obustavu stečajnog postupka od 26. ožujka 2018. a koji je zaprimljen na ovome sudu dana 27. ožujka 2018., te je u privitku dostavila dokaz o istom – Potvrdu o blokadi računa i novčanih sredstava ovršenika od 23. ožujka 2018. iz koje je vidljivo da na računima i novčanim sredstvima stečajnog dužnika na dan izdavanja potvrde nema nepodmirenih obveza za plaćanje te da isti nije u blokadi.

Sud je izvršio uvid u spis i dokumente u spisu i to Potvrdu FINE o blokadi računa i novčanih sredstava ovršenika od 23. ožujka 2018. i servis e-Blokade Očevidnik neizvršenih osnova za plaćanje od 28. ožujka 2018. te utvrdio da je dužnik postao sposoban za plaćanje pa je odlučio kao u izreci temeljem odredbe čl. 128. st. 9. SZ-a ("Narodne novine" broj 71/15, 104/17). 

Budući da je dužnik do završetka prethodnoga postupka postao sposoban za plaćanje. sud je skladu s čl. 128. st. 9. SZ-a obustavio postupak, a troškove provedenog postupka koje u skladu s čl. 114. st. 1. SZ-a čini iznos predujma od 3.500,00 kn za nagradu privremenom stečajnom upravitelju dužan je naknaditi dužnik. 

U Osijeku 28. ožujka 2018.                
STEČAJNI SUDAC
[bookmark: _GoBack]mr. sc. Boris Vuković

Zapisničar Danijela Špeletić

UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.


DNA:
- ŽDO GUO Osijek
- dužniku CM - EXPERT d.o.o., Zagreb, Trg bana J.Jelačića 3
- privremenom steč. upravitelju Julki Bandić, Osijek, Stjepana Radića 14
- eOgl. ploča
- riješeno obustavom 
- kal 3.5.18.

